
Αριθ. 4684 (1) 

Κήρυξη ως αναδασωτέας έκτασης 7 στρεμμάτων, στη θέση Παλιόκη- 
πος - Αγραπιδούλα της Κοινότητας Λεοντίου του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις περί διοικητικής αποκέντρωσης διατάξεις. 

3. Τις διατάξεις τυ Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.84. β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε από πυρκαγιά την 
6.8.1989 τη δημόσια δασική έκταση εφτά (7) στρεμμάτων που βρίσκε¬ 
ται στη θέση Παλιόκηπος - Αγραπιδούλα της Κοινότητας Λεοντίου και 
προσδιορίζεται από τα στοιχεία Α, Β, Γ, Δ, Ε, Α όπως φαίνονται στο συ¬ 
νημμένο διάγραμμα, το οποίο αποτελεί αναπόσπαστο μέρος της απόφα¬ 
σης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η παρούσα ισχύει μετά τη δημοσίευσή της στην Κοινότητα Λεοντίου 
σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβεμνήσεως. 

Πάτρα, 8 Σεπτεμβρίου 1989 
Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

Αριθ. Ν. 45/89 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΣΑΝΤΟΒΑ» Αβίας Ν. Μεσσηνίας προ της φερόμενης ιδιο¬ 
κτησίας Αλίκης Λιναρδάκη. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλοϋ και παραλίας» όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/80 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.82 τεύχος Β ) κοινής απο- 
φάσεως των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 20.12.1985 έκθεση της «Επιτροπής καθορισμού των 
ορίων του αιγιαλοϋ και παραλίας και θέσεως αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «ΣΑΝΤΟΒΑ» 
Αβίας Καλαμάτας και το από Οκτωβρίου 1984 με κλίμακα 1:500 το- 
πογραφικό διάγραμμα του Τοπογράφου μηχανικού Μαρίνου Μιχαλό- 
πουλου που θεωρήθηκε στις 18.4.1985 από τη Δ/νση Τεχνικών Υπη¬ 
ρεσιών της Νομαρχίας Μεσσηνίας και συνοδεύει την έκθεση της προα- 
ναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ,544.5/265/89/8.6.1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2 σχετικά με 
τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές Αρχές διανομαρχιακού επιπέδου, αποφα¬ 
σίζουμε: 


1. Επικυρώνουμε την από 20.12.1985 Έκθεση της Επιτροπής κα¬ 
θορισμού των ορίων του αιγιαλού και παραλίας και θέσεως αμμολη¬ 
ψίας, καθώς και το από Οκτωβρίου 1984 τοπογραφικό διάγραμμα, 
που τη συνοδεύει, το οποίο συντάχθηκε από το Μαρ. Σαραντόπουλο Το¬ 
πογράφο μηχανικά, με κλίμακα 1:500 και Θεωρήθηκε στις 18.4.1985 
από τη Δ/νση Τεχνικών Υπηρεσιών της Νομαρχίας Μεσσηνίας, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «ΣΑΝΤΟΒΑ» Αβίας προς της φερόμενης ιδιοκτη¬ 
σίας Αλίκης Λιναρδάκη και με κίτρινη γραμμή τα όρια της παραλίας 
στην ίδια θέσή. 


2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Η απόφαση αυτή να δημοσιευθεΐ στην Εφημερίδα της Κυβερνήσεως. 
Καλαμάτα, 7 Σεπτεμβρίου 1989 
Ο Νομάρχης 
Ν. ΠΟΛΙΤΗΣ 


ΕΚΘΕΣΗ 

Επιτροπής Καθορισμού των ορίων του αιγιαλού άρθρο 74 Ν.Δ. 636/ 

' ' ' ' 77. 

Για τον καθορισμό των ορίων του αιγιαλού στη θέση «ΣΑΝΤΟΒΑ» 
Επαρχίας Μεσσηνίας. 

Καλαμάτα σήμερα 20.12.85 οι υπογεγραμμένοι: 

1. Κυραγιάννης Παναγιώτης Εφ. ΑΡ2/4. 

2. Γεώργιος Σπερώνης, Πολιτικός Μηχανικός της Δ.Τ.Υ.Ν. Μεσση¬ 
νίας. 

3. Αγγελόπουλος Πελοπίδας, Λιμενάρχης Καλαμάτας. 

Αποτελούντες την επιτροπή καθορισμού των ορίων του Αιγιαλού δυ¬ 
νάμει του άρθρου 74 του Π.Δ. 636/77 μεταβήκαμε επί τόπου στην 
αναφερόμενη περιοχή στις 17.4.85, λαβόντες υπ" όψιν: 

1. Το από τον Τοπογράφο Μηχανικό Σαραντόπουλο Μαρ. αριθ. 
Τ.Ε.Ε. 17181 συνταχθέν τοπογραφικό και υψομετρικά διάγραμμα με 
κλίμακα 1:500 σε 7 αντίτυπα ηλεγμένα για την ακρίβεια της αποτυπώ- 
σεως υπό του Γεωργίου Σπερώνη Πολιτικού Μηχανικού στη Δ.Τ.Υ.Ν. 
Μεσσηνίας ως το άρθρο 20 του Ν. 719/77 ορίζει. 

2. Την από 2.12.84 αίτησή της Λιναρδάκη Αλίκης με την οποία 
ζητά το καθορισμό των ορίων του Αιγιαλού στην ανωτέρω περιοχή. 

3. Τις διατάξεις του Α.Ν. 2344/40 ως τούτο τροποποιήθηκε ως και 
την προς τούτο σχετική Δικαστική και Διοικητική Νομολογία. 

4. Την εκ της επιτόπιου μεταβάσεως σχηματισθείσα αντίληψη περί 
του πλάτους της βρέχόμενης ζώνης ξηράς και λοιπών συναφών στοι¬ 
χείων ήτοι: 

α. Την μορφολογία της περιοχής η οποία είναι βραχώδης. 

β. Την κατάσταση της ακτής της οποίας μέρος καταλαμβάνεται από 
οικισμό, ένα άλλο τμήμα διασχίζεται από παραλιακή οδό. 

γ. Λόγω επικοινωνίας με ανοικτή θάλασσα δημιουργείται μεγάλος 
κυματισμός. 

δ. Δεν υφίσταται παλαιός Αιγιαλός, αποφασίζει: 

Καθορίζει επί τα ως άνω τοπογραφικού διαγράμματος. 

1. Την οριογραμμή του Αιγιαλού με ερυθρά συνεχή πολυγωνική 
γραμμή ΚΙ, Κ2, Κ3.... Κ22 της οποίας οι κορυφές εξασφαλίζονται δια 
των συντεταγμένων χ,ψ. 

2. Την οριογραμμή της παραλίας δια συνεχούς κίτρινης πολυγωνι¬ 
κής ΚΊ, Κ'2, Κ'3.... Κ'22 οι κορυφές της οποίας εξασφαλίζονται στο 
διάγραμμα δι’ αποστάσεων από χ σταθερό σημείο. 

Τίθεται παραλία επειδή δεν δύναται να εξυπηρετηθούν οι σκοποί του 
άρθρου 7 παρ. I του ΑΝ 2344/40. 

Η Επιτροπή 

Ο Ποόεδρος Τα μέλη 

ΠΑΝΑΓ. ΚΥΡΑΓΙΑΝΝΗΣ ΣΠΕΡΩΝΗΣ ΓΕΩΡΓΙΟΣ 

ΑΓΓΕΛΟΠΟΥΛΟΣ ΠΕΛ. 


/ 

ΑΝΑΚΟΙΝΩΣΕΙΣ 

Αριθ. 993 (3) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων για την κάλυψη του χειμάρου Σιλαμιανοϋ από το λιμάνι Ηρα¬ 
κλείου εως Λεωφ. Ικάρου. 

Ο ΝΟΜΑΡΧΗΣ ΗΡΑΚΛΕΙΟΥ 

Σύμφωνα με τα άρθρα 7 και 8 του Ν. Δ. 797/1971 «περί αναγκαστι¬ 
κών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την 19738/26.1.87 (ΦΕΚ 
135/1987 τεύχος Δ') απόφαση του Νομάρχη Ηρακλείου για την κά¬ 
λυψη του χειμάρου Σιλαμιανού από το Λιμάνι Ηρακλείου έως την 
Λεωφ. Ικάρου. 

β) Τους ενυπόθηκους και τους τρίτους διεκδικητές των ακινήτων αυ¬ 
τών, ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα, η οποία 
καθορίσθηκε με την 195/1988 απόφαση του Μονομελούς Πρωτοδι¬ 
κείου Ηρακλείου έχει παρακατατεθεί στο Ταμείο Παρακαταθηκών και 
Δανείων Γραφείο Παρακαταθηκών 0096 Β’ Ηρακλείου. 

Σχετικά έχει εκδοθεί το 2311/12.9.1989 γραμμάτιο συστάσεως 
παρακαταθήκης δρχ. έξι εκατομμύρια εκατό χιλιάδων (6.100.000). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 12 Σεπτεμβρίου 1989 
Ο Νομάρχης 

ΔΗΜΗΤΡΙΟΣ ΚΟΥΝΕΝΑΚΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 58691/4080 (4) 

Αποδοχή προσφυγών και ακύρωση μερικώς της 12596/121/ 
13.6.1989 απόφασης του Νομάρχη Δυτικής Αττικής «Αναθεώρηση 
του εγκεκριμένου ρυμοτομικού σχεδίου πόλης Μάνδρας κ.λπ.» 
(ΦΕΚ 418/16.6.1989), 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. της 17.7.1923 «Περί Σχεδίων πόλεων 
κ.λπ.» όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/55 «Περί διοικητικής 
αποκεντρώσεως». 

3. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις: α) του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του Π.Δ. 437/1985 «Καθορισμός και ανακατανομή των αρμοδιοτή¬ 
των των Υπουργείων» (ΦΕΚ 157/Α/19.9.1985). 

5. Την αρ. 41621/864/6.6.1988 (ΦΕΚ 376/Β/1988) απόφαση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων στο Γενικό Γραμματέα κ.λπ.». 

6. Την αριθ. 12596/121/13.6.1989 απόφαση του Νομάρχη Δυτι¬ 
κής Αττικής «Αναθεώρηση του εγκεκριμένου ρυμοτομικού σχεδίου πό¬ 
λης Μάνδρας και διόρθωση ασυμφωνίας μεταξύ του εγκεκριμένου σχε¬ 
δίου Μάνδρας και της υφισταμένης στο έδαφος κατάστασης (ΦΕΚ 
418/Δ/16.6.1989). 

7. Τις εμπρόθεσμες προσφυγές των Χρ. και Παν. Ρόζη και Χρ. Παύ¬ 
λου που περιήλθαν στην υπηρεσία μας την 17.7.1989 και 18.7.1989 
αντίστοιχα και στρέφονται κατά της παραπάνω νομαρχιακής απόφα- 
σης. 

Επειδή οι ισχυρισμοί των προσφευγόντων Χρήστου και Παν. Ρόζη ότι 
κατά εσφαλμένη εφαρμογή του νόμου, καταχρηστικώς και κατά υπέρ¬ 
βαση των αρχών της χρηστής διοίκησης χαρακτηρίστηκε ως κοινόχρη¬ 
στος χώρος το οικόπεδό τους εμβαδού 250 τ.μ. χωρίς να υπάρχει κοι¬ 
νωνικό όφελος των εκατέρωθεν ιδιοκτησιών βάσιμοι κρίνονται, γιατί 


πράγματι όπως προκύπτει από τα διαγράμματα που συνοδεύσουν το ρυ¬ 
μοτομικό σχέδιο που αναθεωρήθηκε και τα διαγράμματα που συνοδεύ¬ 
ουν το προϊσχύον ρυμοτομικό σχέδιο το οικόπεδο των προσφευγόντων 
βρίσκεται στο άκρον του 43 Ο.Τ. που το τετράγωνο αυτό έχει έκταση 
5.400 τ.μ. περίπου στη θέση μόνο αυτή και μόνο στο οικόπεδο των προ¬ 
σφευγόντων δημιουργείται χώρος πρασίνου εμβοιδού 200 τ.μ. περίπου 
και εκατέρωθεν πεζόδρομοι πλάτους 2 και 2,5 και σε μήκος όσο το μή¬ 
κος των ορίων των ιδιοκτησιών που περιβάλλουν τον κοινόχρηστο 
χώρο. Με τα πραγματικά αυτά δεδομένα ευλόγως δημιουργείται η 
εντύπωση ότι η τροποποίηση του σχεδίου στη συγκεκριμένη θέση δεν 
εξυπηρετεί τόσο την κοινή ανάγκη όσο τις εκατέρωθεν ιδιοκτησίες. Διότι 
από τα στοιχεία του φακέλλου δεν φαίνονται οι λόγοι που επέβαλλαν να 
δημιουργηθεί κοινόχρηστος χώρος 200 μόνο τ.μ. περίπου σε ολόκληρο 
οικοδομικό τετράγωνο 5.400 τ.μ. περίπου και μάλιστα στο άκρο του τε¬ 
τραγώνου αυτού κα'ι όχι ευρύτερος κοινόχρηστος χώρος που θα εξυπη¬ 
ρετούσε ολόκληρο το οικοδομικό τετράγωνο. 

Επειδή ο προσφεύγουν Χρ. Παύλου με ένστασή του προς το Δημοτικό 
Συμβούλιο Μάνδρας ισχυρίσηκε ότι αν εφαρμοστεί η σχετική μελέτη 
αναθεώρησης τότε θα κατεδαφιστούν μεγάλα τμήματα της οικοδομής 
του που θα τον υποχρεώσουν να ην κετεδαφίσει ολόκληρη. Υπέβαλε δε 
και συγκεκριμένες προτάσεις με διαγράμματα ώστε και ο πεζόδρομος 
να δημιουργηθεί και η οικοδομή του να μην υποστεί σοβαρή βλάβη από 
η ρυμοτόμηση. Την ένσταση αυτή την απέρριψε το δημοτικό συμβούλιο 
με ην αιτιολογία ότι η διάνοιξη του πεζοδρόμου οριοθετεί ην πλατεία 
και είναι απαραίητος για κυκλοφοριακούς λόγους. Την ίδια άποψη διε- 
τύπωσε κατά πλειοψηφία και το Συμβούλιο Χωροταξίας. 

Η αιτιολογία όμως αυτή δεν είναι επαρκής διότι δεν αναφέρεται γιατί 
ο σκοπός που επιδιώκεται με ην έγκριση του σχεδίου κατά το σημείο 
αυτό δεν εξυπηρετείται με ην συγκεκριμένη πρόταση του προσφεύγοντα 
αφού και με ην πρόταση αυτή προβλέπεται πεζόδρομος χωρίς να υφί- 
σταται σοβαρή ζημιά η οικοδομή του. 

Επειδή η έλλειψη επαρκούς αιτιολογίας συνιστά παράβαση νόμου. 

Επειδή μετά από αυτά πρέπει να γίνουν δεκτές οι προσφυγές των 
Χρήστου και Παν. Ρόζη και του Χρήστου Παύλου και να ακυρωθεί μερι¬ 
κώς η 12596/121/13.6.1989 απόφαση του Νομάρχη Δυτικής Αττι¬ 
κής «Αναθεώρηση του εγκεκριμένου ρυμοτομικού σχεδίου Μάνδρας 
κ.λπ.» ως προς η δημιουργία πεζοδρόμου μεταξύ του Ο.Τ. 98 και της 
πλατείας και η δημιουργία πεζοδρόμων και χώρου πρασίμου (43α) στο 
Ο.Τ. 43, αποφασίζουμε: 

1. Γίνονται δεκτές οι προσφυγές του Χρήστου Παύλου και Χρ. και 
Παν. Ρόζη. 

2. Ακυρώνεται μερικώς η 12596/121/13.6.1989 απόφαση του 
Νομάρχη Δυτικής Αττικής «Αναθεώρηση του εγκεκριμένου ρυμοτομι¬ 
κού σχεδίου Μάνδρας κ.λπ.» (ΦΕΚ 418/Δ) ως προς τη δημιουργία πε¬ 
ζοδρόμου μεταξύ του Ο.Τ. 98 και ης πλατείας και η δημιουργία πεζο¬ 
δρόμων και χώρου πρασίνου (43α) στο Ο.Τ. 43. 

Η απόφαση αυτή να δημοσιευθεί στην Εφημερίδα ης Κυβερνήσεως. 

Αθήνα, 13 Σεπτεμβρίου 1989 
Με εντολή Υπουργού 
Ο Γενικός Γραμματέας 

ΦΩΤΗΣ ΜΑΝΟΥΣΗΣ 

-♦- 

Αριθ. 60060 (5) 

Ακύρωση ης 4180/ΕΠΑ 699/89 απόφαση του Νομάρχη Εύβοιας. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/55 «Περί διοικητικής 
αποκεντρώσεως». 

3. Τις διατάξεις του Ν. 1032/80 «Περί συστάσεως Υπουργείου Χω¬ 
ροταξίας, Οικισμού και Περιβάλλοντος» (ΦΕΚ 57/Α) και ειδικότερα τα 
άρθρα 2, 3 και 7. 

4. Τις διατάξεις α) του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του Π.Δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την υπ’ αρ. 41621/864/6.6.1988 (ΦΕΚ 376/Β/1988) από¬ 
φαση του Αναπληρωτή Υπουργού Περιβάλλοντος, Χωροταξίας και Δη- 

μοσίων Έργων «Μεταβίβαση αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας χαι Δημοσίων Έργων στο Γενικό 
Γραμματέα κ.λπ.». 

6. Την υπ’ αριθμ. 4180/ΕΠΑ699/89 απόφαση του Νομάρχη Εύ¬ 
βοιας «Έγκριση τοπικού ρυμοτομικού σχεδίου στη θέση «ΚΑΒΟΣ» οικι¬ 
σμού Μαρμαρίου Εύβοιας». 

7. Την εμπρόθεσμη προσφυγή του Εμμανουήλ Κοσμά που περιήλθε 
στην υπηρεσία μας στις 20.7.1989 και στρέφεται κατά της παραπάνω 
νομαρχιακής αποφάσεως. 

Επειδή σύμφωνα με το άρθρο 21 παρ. 3 του διατάγματος της 
3.4.1929 δεν επιτρέπεται να υποβάλεται πρόταση για τροποποίηση 
εγκεκριμένου σχεδίου εφόσον ο προτείνουν δήμος ή κοινότητα δεν διασα¬ 
φηνίζει πλήρως και υπεύθυνα στα σχέδιά του ότι με αυτή την τροποποί¬ 
ηση δεν θίγονται κτίρια,ή οικόπεδα, τα οποία από άρτια καθίστανται μη 
άρτια. 

Επειδή στην προκειμένη περίπτωση, όπως προκύπτει από τα στοι¬ 
χεία του φακέλλου, δεν υπάρχει έγγραφο του προέδρου της Κοινότητας 
Μαρμαρίου στο οποίο να αναφέρεται εάν τα οικόπεδα που απομένουν 
μετά την διαπλάτυνση της οδού και συγκεκριμένα το οικόπεδο του προ- 
σφεύγοντα Εμμανουήλ Κοσμά παραμένουν ή όχι άρτια, δεδομένου ότι 
το πλάτος της οδού υπερδιπλασιάζεται με τη ρύθμιση που γίνεται. 

Επειδή η βεβαίωση αυτή αποτελεί ουσιώδη τύπο της διαδικασίας του 
Ν.Δ/τος της 17.7.1923 κατά τη διαδικασία του οποίου εγκρίνεται το 
τοπικό ρυμοτομικό η έλλειψη της οποίας αποτελεί παράβαση νόμου. 

Επειδή κατά τα παραπάνω πρέπει να ακυρωθεί η 4180/ΕΠΑ/89 
απόφαση του Νομάρχη Εύβοιας επειδή διαπιστώθηκε παράβαση του 
νόμου, αποφασίζουμε: 

1. Γίνεται δεκτή η προσφυγή του Εμμανουήλ Κοσμά. 


2. Ακυρώνεται η 4180/ΕΠΑ 699/89 απόφαση του Νομάρχη Εύ¬ 
βοιας σύμφωνα με το σκεπτικό. 

Αθήνα, 13 Σεπτεμβρίου 1989 
Με εντολή Υπουργού 
Ο Γενικός Γραμματέας 
Φ. ΜΑΝΟΤΣΗΣ 

-φ- 

Αριθ. 3033 (6) 

Καθορισμός χρήσης παραχωρημένου ακινήτου από το Δήμο Νεάπολης 

Ν. Κοζάνης στον Τραπεζανίδη Νικόλαο του Χαραλάμπους. 

Ο ΝΟΜΑΡΧΩΝ ΔΙΕΥΘΥΝΤΗΣ Ν. ΚΟΖΑΝΗΣ 
Έχοντας υπόψη: « 

1. Το Ν. 1512/11. ΐί 1985 (ΦΕΚ 4Α) για την τροποποίηση και συ¬ 

μπλήρωση πολεοδομικων διατάξεων κ.λπ. και ειδικότερα το άρθρο 3 
παρ. 1 αυτού. \ 

2. ΤοΝ. 1337/12.3.^983 (ΦΕΚ 33Δ/14.3.83) για την επέκταση 
πολεοδομικών σχεδίων κ.Χπ. 

3. Το Ν. 360/1976 για την Χωροταξία και το Περιβάλλον. 

4. Το Ν. 1032/1980 για τη σύσταση του Υπ. ΧΟΠ. 

5. Την υπ’ αριθμ. 84/1989 του Δημοτικού Συμβουλίου Νεάπολης. 

6. Την αριθμ. πρωτ. 3033 εισήγηση του Τμήματος Πολ/μίας και 
ΠΕ της Νομαρχίας μας, αποφασίζουμε: 

Καθορίζουμε ώς χρήση γης την λειτουργία που γενικά εξυπηρετεί 
την επαγγελματική εγκατάσταση κτηνοτροφικών εκμεταλλεύσεων και 
δραστηριοτήτων βάσει των διατάξεων του Π.Δ. 5-5/5.6.84 (ΦΕΚ 
314Δ) όπως τροποποιήθηκε με το Π.Δ. 14-3/3.4.1986 (ΦΕΚ 271Δ) 
για το υπόψη τεμάχιο έκτασης 5.100 τ.μ. που απεικονίζεται στο τοπο¬ 
γραφικό διάγραμμα της Τοπογράφου Μηχανικού Ξεσφίγγη Κων/λας 
με στοιχεία Α-Β-Γ-Δ-Α και αποτελεί τμήμα αγροτεμαχίου κοινόχρη¬ 
στου της κτηματικής περιοχής Νεάπολης. 

Το τοπογραφικό διάγραμμα θεωρήθηκε από το Τμήμα Πολεοδομίας 
και ΠΕ και αποτελεί αναπόσπαστο τμήμα της παρούσας. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 22 Αυγούστου 1989 
Ο Νομαρχών Διευθυντής 
ΓΕΩΡΓΙΟΣ ΔΟΥΛΑΛΗΣ 



ΤΟΠΟ ΓΡΑΦΙΚΟ ΔΙΑΓΡΑΜΜΑ ΤΟΥ ΥΠΟ 
ΠΑΡΑΧΩΡΗΣΗ ΤΕΜΑΧΙΟΥ ΑΒ-Γ-Δ-Α 

